Højst 120 personer må blive dræbt i trafikken i 2020. Og ikke flere end 2.000 må komme til skade i trafikulykker.

I 2015 blev 178 personer dræbt i trafikken, og 3.156 kom til skade. For at sænke antallet af ulykker lancerer Rigspolitiet en ny færdselsstrategi, der blandt andet betyder, at politikredse fremover kan blive bedt om at sænke den gennemsnitlige hastighed på en konkret vejstrækning.